Ihi, «Tiqṣiḍin-agi ḥellant-d rrbeḥ d ameqqranimi ggtent ɣer yimaziɣen di temnaḍin meṛṛa19». Amedya seg wayen i d-yenna H. BASSET ɣef tmucuha n lekdeb ɣef tmacahut n ukkuẓ n yimdukkal.Akken qqaren yimezwura :«tidet tqeṭṭu-d mkulass,lekdeb iqeṭṭu-d yiwen n nwass». Yewwi-d ihi H. BASSET awal γef tmacahut-agi anda llan ukkuẓ n yimddukal, yal yiwen deg-sen d acu id nneqs i yesɛa di tfekka-s. Amezwaru d aferḍas, wis sin d ameɛḍur, wis s kraḍ d aɛeggun, wis ukkuẓ d aderɣal. Ihi,tarbaɛt-agi, msefhamen ad affgen,dɣa yiwen n wass ruḥen ad ḥewwsen,leḥḥun armi id-yenṭeq uderɣal yenna-asen: «a yimedukkal ha-t-an la ttwalliɣ» maca yessexleɛ-iten s wayen akken id-yenna. Yenṭeq uɛeggun yenna-asen: «a yimdukkal sliɣ i lḥes». Ikemmel-d uferḍas deg wawal imi yuggad yenna-asen: «a yimeddukal acebbub-iw ibedd». Yessegra-t-id umeɛduṛ imi i-asen yenna: «ad nheyyi iman-nneɣ i trewla»20. Ayen id-yemmalen taḍsa dagi, yal yiwen seg yimdukkal-agi yesɛa nneqs di tfekkas, maca ttkellixen i yiman-nsen. Ayen i ten-yeǧǧan ad d-inin anect-nni, d tugdi-nni i uggaden mi ffɣen,ɣef wannect-a i ffren leɛyub-nsen.